Diari Oficial de la Generalitat Valenciana


Sumari del DOGV 4221, del 04-04-2002 (2002/3286)

DECRET 51/2002, de 26 de març, del Govern Valencià, pel qual se cedeixen a la Universitat de València terrenys situats en el polígon residencial Accés a Ademús, per a la implantació d'un campus científic.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3286


Data del document
:   26-03-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Universitat de València
    * Paterna
    * propietat immobiliària

DECRET 51/2002, de 26 de març, del Govern Valencià, pel qual se cedeixen a la Universitat de València terrenys situats en el polígon residencial Accés a Ademús, per a la implantació d'un campus científic. [2002/X3286]
  
El Govern Valencià, en la reunió del dia 16 de maig de 1995, acordà cedir a la Universitat de València cinquanta parcel·les ubicades en el polígon residencial Accés a Ademús en el terme municipal de Paterna, per a la creació d'un campus científic, i el punt segon del dit acord establia que: ?La Conselleria d'Economia i Hisenda procedirà a l'exacta identificació física i jurídica de les parcel·les mencionades abans de la firma de l'acord de cessió a la Universitat de València?.
  
Efectuada aquesta depuració, es comprovà que l'acord de cessió al·ludia a les parcel·les edificables (amb una superfície total de 202.272,20 m²) i no a l'àmbit viari, que havia de ser inclòs en aquest acord de cessió per a facilitar el desenvolupament urbanístic de la zona.
  
El 31 d'octubre de 1995 la Junta de Govern de la Universitat de València acordà acceptar la propietat de la cessió de 324.270,43 m² al terme municipal de Paterna per a la creació d'un campus científic.
  
En no haver coincidència entre l'objecte de la cessió i l'acceptació, aquesta no arribà a elevar-se a escriptura a pública, i s'iniciaren actuacions per a regularitzar-ne jurídicament la situació.
  
L'aparició de noves necessitats de terrenys per a la implantació de serveis per la Universitat de València ha dut a reconsiderar l'objecte de la cessió. En concret, la Conselleria de Cultura i Educació ha sol·licitat a la Direcció General de Patrimoni l'afectació al servei públic esportiu i la consegüent adscripció a aquesta conselleria dels terrenys identificats amb la lletra C en el plànol adjunt, per a la construcció d'un centre esportiu d'alt rendiment.
  
No obstant això, i tenint en compte que la Generalitat Valenciana és propietària de la parcel·la identificada amb la lletra B en el plànol adjunt, en el terme municipal de Burjassot, es considera que es pot rectificar l'acord de 16 de maig de 1995, del Govern Valencià, de manera que es possibilite el compliment d'ambdós objectius: la execució del centre esportiu d'alt rendiment (CAR), i la implantació del campus universitari.
  
A la vista de les al·legacions presentades per la Universitat de València i considerant que aquestes, per referir-se a l'ordenació urbanística dels terrenys, poden ser resoltes després de l'aprovació del present decret, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 26 de març de 2002,
  
DECRETE
  
Article 1
  
Rectificar l'acord de 16 de maig de 1995, del Govern Valencià, en el sentit de cedir a la Universitat de València les parcel·les identificades amb les lletres A i B en el plànol adjunt, indicant que, si s'arriba a un acord respecte a la parcel·la 241 amb els reversionistes, aquesta serà inclosa en la cessió a la Universitat de València.
  
Article 2
  
Mantenir les condicions de la cessió que foren acceptades per la Universitat de València, és a dir:
  
a) Els terrenys se cedeixen per a implantar-hi un campus científic.
  
b) La Universitat de València procedirà al desenvolupament urbanístic de les parcel·les i el posterior tràmit d'aprovació urbanística, d'acord amb la legislació aplicable i podran, a la seua elecció, optar pel sistema de gestió que considere més idoni, inclosa l'expropiació.
  
c) La Universitat de València procedirà a l'execució del planejament i la urbanització de l'àmbit cedit. La urbanització i implantació del campus universitari que justifica la cessió s'efectuarà en un termini de 19 anys, aquest termini es podrà, per causes justificades, prorrogar de comú acord entre les parts.
  
d) La Universitat de València assumeix qualsevol indemnització que, si és el cas, pertoque com a conseqüència de les sol·licituds de reversió o actualitzacions de preu just formulades o que puguen formular els antics propietaris expropiats. En el cas que no s'arribe a un acord, les sol·licituds de reversió seran resoltes per la Generalitat Valenciana, d'acord amb el que disposa la legislació d'expropiació forçosa.
  
e) Si s'incompleix alguna de les condicions anteriors o tota la parcel·la o part d'ella deixa de ser destinada a l'ús previst, es considerarà resolta la cessió i la parcel·la cedida revertirà a la Generalitat Valenciana, d'acord amb el que estableix l'article 44.1 de la Llei de Patrimoni de la Generalitat Valenciana.
  
Article 3
  
El present decret queda condicionat a l'acceptació per la Universitat de València en el termini d'un mes des de la seua aprovació i, aleshores, se'n procedirà a la formalització en escriptura pública.
  
Article 4
  
Afectar al servei públic esportiu, per a ser destinat a la construcció d'un centre esportiu d'alt rendiment, la parcel·la i identificada amb la lletra C en el plànol adjunt, i adscriure-la a la Conselleria de Cultura i Educació.
  
Article 5
  
Que la Conselleria d'Obres Públiques, Urbanisme i Transports inicie els tràmits d'expropiació de la parcel·la 241, de la qual serà beneficiària la Universitat de València, en el supòsit que no s'arribe a un acord amb els reversionistes, al qual es fa referència en l'article 1.
  
Disposició final
  
Autoritzar el director general de Patrimoni per a fer efectiu el que disposa el present decret i determinar, amb els informes tècnics corresponents, les superfícies de les parcel·les objecte de cessió i adscripció.
  
València, 26 de març de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,